આરોગ્ય ટુચકા 195. કફનાશક એક ઔષધ-સીતોપલાદી ચુર્ણ: એમાં મુખ્ય ઔષધ સાકર છે. સાકરની સાથે બીજાં ચાર ઔષધો મેળવીને સીતોપલાદી બનાવવામાં આવે છે. સાકર ૧૬૦ ગ્રામ, વંશલોચન(વાંસકપુર-silicious concretion) ૮૦ ગ્રામ, લીંડીપીપર ૪૦ ગ્રામ, મોટી એલચીના દાણા ૨૦ ગ્રામ અને તજ ૧૦ ગ્રામ. એને ખૂબ ખાંડી વસ્ત્રગાળ ચૂર્ણ તૈયાર કરવું. ફાર્મસીમાં આ ચુર્ણ તૈયાર પણ મળે છે. એને ઘી, મધ કે આદુના રસ સાથે જરુરત મુજબ લેવું. સુકી ઉધરસમાં ઘી સાથે, કફવાળીમાં મધ સાથે અને ખાવાની અરુચી હોય તો આદુના રસ સાથે સવાર-સાંજ એક એક ચમચી લેવું. વંશલોચનની અવેજીમાં કદાચ સુવા લઈ શકાય? મને એની ચોક્કસ ખાતરી નથી.